Treća konferencija SDIS zemalja na Samoi 2014.
**Male arhipelaške države u razvoju** (engl. , fr. *Petits États insulaires en développement*, rus. *Малые островные развивающиеся государства*, arap. , kin. , šp. *Pequeños estados insulares en desarrollo*), poznate i pod engleskim akronimom **SIDS**, je grupa malih arhipelaških država koje se saočavaju sa sličnim problemima vezanim uz održivi razvoj, malu ali rastuću populaciju, snažnu osetljivost na vanjske promene, golemu zavisnost o vanjskoj trgovini i ranjivost ekološkog sistema. Razvoj ovih zemalja otežan je troškovima komunikacija, energenata i transporta, nestalnim volumenom međunarodnog transporta, disproporcionalno velikom javnom administracijom i infrastrukturom u odnosu na malu populaciju i ograničene šanse za stvaranje takozvanih *ekonomija obima* u kojima se troškovi proizvodnje smanjuju po pojedinom proizvodu sa povećanom ukupnom proizvodnjom.

SIDS zemlje su po prvi puta prepoznate i priznate kao zasebna grupa među zemljama u razvoju u junu 1992. godine na *Zemaljskom samitu* Ujedinjenih nacija u Rio de Janeiro-u u Brazilu. 1994. godine sastavljen je i *Barbadoški program akcije* kako bi asistirao SIDS zemljama u ostvarenju njihovih nastojanja za postizanjem održivog razvoja. „*Kancelarija Ujedinjenih nacija Visokog predstavnika za najnerazvijenije zemlje, zemlje u razvoju bez izlaza na more i male arhipelaške zemlje (UN-OHRLLS)*" predstavlja ovu grupu zemalja kao kolektiv u okvirima Ujedinjenih nacija.

Popis SIDS zemalja
------------------

Mapa SIDS zemalja.
Odeljenje za ekonomska i društvena pitanja Ujedinjenih nacija popisalo je ukupno 57 SIDS zemalja. Te su zemlje podeljene u tri geografska regiona: 1) Karibi, 2) Pacifik i 3) Afrika, Indijski okean, Mediteran i Južno kinesko more. Svaki od navedena tri regiona ima i regionalno koordinaciono telo koja su Karipska zajednica (CARICOM), Forum pacifičkih ostrva (PIF) i Komisija za Indijski okean (COI) u kojima su mnoge SIDS zemlje punopravne članice ili posmatrači i pridruženi članovi. Mnoge, ali ne sve SIDS zemlje su i članice Alijanse malih ostrvskih zemalja osnovane 1990. godine sa ciljem lobiranja i pregovaranja u okvirima UN-a. Konferencija UN o trgovini i razvoju nikada nije uspostavila kriterijume za utvrđivanje službene liste SDIS zemalja već objavljuje skraćeu neslužbenu listu na svojoj web stranici za analitičke potrebe.

| Karibi | Pacifik | Afrika, Indijski okean, Mediteran i Južno kinesko more |
| --- | --- | --- |
|  Angvila |  Američka Samoa |  Bahrein |
|  Antigva i Barbuda |  Kukova Ostrva |  Zelenortska Republika |
|  Aruba |  Federalne Države Mikronezije |  Komori |
|  Bahami |  Fidži |  Gvineja Bisau |
|  Barbados |  Francuska Polinezija |  Maldivi |
|  Belize |  Guam |  Mauricijus |
|  Britanska Devičanska Ostrva |  Kiribati |  São Tomé i Príncipe |
|  Kuba |  Maršalova Ostrva |  Sejšeli |
|  Dominika |  Nauru |  Singapur |
|  Dominikanska Republika |  Nova Kaledonija |
|  Grenada |  Niue |
|  Gvajana |  Severna Marijanska Ostrva |
|  Haiti |  Palau |
|  Jamajka |  Papua Nova Gvineja |
|  Montserrat |  Samoa |
|  Nizozemski Antili |  Solomonska Ostrva |
|  Portoriko |  Istočni Timor |
|  Sveti Kristofor i Nevis |  Tonga |
|  Sveta Lucija |  Tuvalu |
|  Sveti Vincent i Grenadini |  Vanuatu |
|  Surinam |
|  Trinidad i Tobago |
|  Američka Devičanska Ostrva |

Vidi još
--------

* Zemlja u razvoju